NaiveNeuron/SloPal huggingface dataset:
Mihál, Jozef, poslanec NR SR (2015-05-22):
Ďakujem pekne, pani predsedajúca, a dovoľte, aby som vyjadril svoj názor na predložený návrh zákona. Podľa platného zákona o sociálnom poistení občan, ktorý poberá dôchodok, starobný dôchodok a popritom ďalej pracuje a je povinne dôchodkovo poistený, či ako zamestnanec, alebo ako samostatne zárobkovo činná osoba, má nárok na zhodnotenie týchto svojich odvodov, ktoré platí popri poberaní dôchodku v tej podobe, že jeho dôchodok sa podľa aktuálneho znenia zákona za každý rok zvýši nielen tou pravidelnou valorizáciou, na ktorú majú nárok všetci dôchodcovia, ale zohľadní sa aj doba, ktorú počas predchádzajúceho kalendárneho raka odpracoval, platil odvody na dôchodkové poistenie a ten vzorec je daný tak, že zoberie sa polovica jeho osobného mzdového bodu, ktorý za ten rok dosiahol, a prenásobí sa to aktuálne platnou dôchodkovou hodnotou. Čiže je to relatívne spravodlivé. Ten, kto odvody platí, tak mal by mať z toho aj príslušné nároky naplnené, a to sa premieta týmto spôsobom do nároku pracujúceho dôchodcu na zvýšenie jeho dôchodku. Problémom ale je, že toto nám platí od roku 2004 a tí občania, ktorí začali poberať dôchodok ešte pred 1. januárom 2004 a zároveň v tomto období súbežne popri poberaní dôchodku pracovali, tak žiadnym spôsobom sa im to vlastne v tom čase nezhodnotilo a tie ich odvody, ktoré vtedy zaplatili, no, poviem ľudovo, vyleteli hore komínom bez toho, že by mali z toho nejaký úžitok. Čiže návrh, ktorý sme práve počuli a o ktorom rokujeme, je v tomto zmysle vysoko spravodlivý a spätne vlastne chce priznať dôchodcom, ktorí pracovali pred rokom 2004 a súčasne teda poberali dôchodok, poberali dôchodok, pracovali, aby som to povedal v správnom poradí, chce im spätne priznať takéto navýšenie dôchodku. Osobne sa s týmto návrhom stotožňujem, určite ho podporím a vyzývam aj vás, aby ste sa pridali, aby ste tento návrh zákona podporili. Myslím, že to prípadné zaťaženie pokladnice Sociálnej poisťovne je zanedbateľné voči tomu, ako sa urobí spravodlivosť a ako sa vlastne hoci spätne, ale predsa len, odškodnia tí, ktorí sa v takejto životnej situácii ocitli. Ďakujem pani predkladateľke, pánovi predkladateľovi za tento návrh a verím, že ho takisto podporíte. Ďakujem.
Laššáková, Jana, podpredsedníčka NR SR (2015-06-30):
Vyhlasujem všeobecnú rozpravu za skončenú. Pán navrhovateľ, nech sa páči, máte slovo.
P. Hrušovský, predseda NR SR: (2004-02-03):
Nech sa páči, pán podpredseda vlády.
Blanár, Juraj, podpredseda NR SR (2021-06-22):
Pani poslankyňa, môžete teraz reagovať na faktické poznámky.
Ďuriš Nicholsonová, Lucia, podpredsedníčka NR SR (2017-05-11):
Jedna faktická poznámka na vaše vystúpenie. Končím možnosť prihlásiť sa s faktickou poznámkou. Pán poslanec Farkašovský, nech sa páči.
Harman, Ivan, poslanec NR SR (2011-02-01):
Sľubujem. (Potlesk.)
Borec, Tomáš, minister spravodlivosti SR (2012-10-16):
Ďakujem veľmi pekne za slovo, pán predseda. Takže opäť by som si dovolil, vážené panie poslankyne a poslanci, predložiť v prvom čítaní vládny návrh, pardon, áno, vládny návrh zákona, ktorým sa mení a dopĺňa zákon č. 513/1991 Zb. Obchodný zákonník. Cieľom navrhovanej právnej úpravy je splnenie povinnosti vyplývajúcej Slovenskej republike z členstva v Európskej únii, a to povinnosti transponovať do slovenského právneho poriadku Smernicu Európskeho parlamentu a Rady 211/7/EÚ o boji proti oneskoreným platbám v obchodných transakciách, prepracované znenie, ale aj reakcia na podnety aplikačnej praxe. Predmetná smernica bola prijatá v rámci iniciatívy Komisie Európskej únie nazvanej „Small Business Act“, ktorá identifikovala ako kľúčovú úlohu malých a stredných podnikov z hľadiska konkurencieschopnosti hospodárstva EÚ. Zároveň iniciatíva pomenovala ako najväčší problém skutočnosť, že malé a stredné podniky v čase globálnej hospodárskej a finančnej krízy nedisponujú účinným prístupom k financiám, čo ich častokrát vedie do platobnej neschopnosti, respektíve insolvencie. V nadväznosti na uvedené sa v dôsledku transpozície smernice navrhujú do právneho poriadku Slovenskej republiky prebrať ustanovenia, ktoré sú spôsobilé založiť predpoklad pre zlepšenie platobnej disciplíny. Ide napríklad o zavedenie paušálnej náhrady nákladov spojených s uplatnením pohľadávky v sume 40 eur, čo vyplýva z čl. 6 Smernice 211/7/EÚ, stanovenie pre subjekty verejného práva maximálnej lehoty splatnosti peňažného záväzku v trvaní tridsať dní, od ktorej je možné sa zmluvne odchýliť len pod podmienkou, že takáto dlhšia lehota nie je v hrubom nepomere k právam a povinnostiam vyplývajúcim zo záväzkového vzťahu pre veriteľa. Takéto osobitné dojednanie odôvodňuje povaha predmetu plnenia záväzku a dohodnutá lehota splatnosti nepresiahne šesťdesiat dní. Určenie ďalej pre záväzkové vzťahy medzi podnikateľmi maximálne lehoty splatnosti, ktorú je možné zmluvne dohodnúť v trvaní šesťdesiat dní s možnosťou individuálneho dojednania aj dlhšej lehoty splatnosti peňažného záväzku dlžníka, ktorá však je podmienená tým, že takéto dojednanie nebude značne nevýhodné pre veriteľa. A ďalej, zavedenie inštitútu nekalých zmluvných podmienok a nekalej obchodnej praxe. To je príklad mnou vymenovaných niekoľko, niekoľko zlepšení. Vládny návrh zákona bol predmetom riadneho pripomienkového konania. Vládny návrh je zároveň v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, a zákonmi a súčasne je v súlade aj s právom Európskej únie. Ďakujem pekne.
Hrnčiar, Andrej, podpredseda NR SR (2018-09-17):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť sa nahlásiť do rozpravy. Do rozpravy sa ako jediná nahlásila pani poslankyňa Zemanová. Nech sa páči.
Šimečka, Michal, podpredseda NR SR (2023-12-19):
Ďakujem veľmi pekne. S procedurálnym návrhom pán poslanec Pročko.
Košútová, Magda, poslankyňa NR SR (2012-05-09):
Ďakujem pekne za slovo. Vážená pani podpredsedníčka, je dojímavé sledovať vašu snahu o analýzu situácie v SMER-e, či SMER má alebo nemá dostatok odborníkov, či môže to alebo ono, o vašu analýzu programového vyhlásenia a vaše pochybnosti o tom, či toto programové vyhlásenie bude naplnené. Je dojímavé sledovať vašu ľútosť, že predchádzajúca vláda nestihla uskutočniť svoje zámery a predsavzatia. Nechcete sa zamyslieť nad tým, prečo to a kto to všetko vlastne vláde neumožnil? Ja som tu sedela aj v minulom volebnom období a myslím si, že by som asi vedela dať odpoveď, kto povalil predchádzajúcu vládu. Bol to váš klub pri hlasovaní o eurovale, ale to sa vám asi zle počúva. Nevedeli ste vládnuť, nevedeli ste sa dohodnúť na ničom. Videli sme to, ako tu prebiehali rokovania v tomto parlamente v minulom volebnom období. Bola by som veľmi rada, keby ste dali tejto vláde pokoj na dobrú prácu pre všetkých občanov Slovenska, aby ste jej dali čas, aby vás presvedčili, že táto vláda si svoje programové vyhlásenie do bodky naplní. Ďakujem.
Bugár, Béla, podpredseda NR SR (2016-11-30):
Pán poslanec Kollár, nech sa páči, môžte reagovať.
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2022-03-23):
Ďakujem veľmi pekne, pán predsedajúci. Vážené panie poslankyne, vážení páni poslanci, v čase, keď Ukrajina čelí už viac ako tri týždne barbarskému útoku a invázii zo strany Ruska, Slovensko aj celá Európska únia prijímajú rázne opatrenia s cieľom posilniť svoju bezpečnosť a pomôcť vojnou zmietanej susednej krajine. Na Ukrajinu padajú ruské bomby, Rusko sa vyhráža Slovensku, dalo nás na zoznam nepriateľských krajín, ešte vyhráža sa nám v podstate každý deň a nie je dôvod, aby sme peniazmi slovenských daňových poplatníkov financovali výrobu zbraní, ktoré sa následne obrátia proti nám alebo proti nášmu susedovi. Preto na rokovanie Národnej rady predkladám vládny návrh zákona, ktorým sa mení a dopĺňa zákon č. 343 o verejnom obstarávaní, ktorý obsahuje dve oblasti úprav. Jednou je doplnenie mechanizmu na obmedzenie účasti vo verejnom obstarávaní a druhým je zjednotenie podmienok použitia priameho rokovacieho konania v čase núdzového stavu alebo mimoriadnej situácie pre civilné zákazky a zákazky v oblasti obrany. Tá prvá úprava v zásade dáva Slovensku nástroj na to, aby mohlo z verejného obstarávania vylúčiť firmy z konkrétnych krajín alebo konkrétne technológie, ktoré sú ohrozením pre slovenskú bezpečnosť. A druhé, druhá oblasť úprav je, aby pre zákazky v oblasti obrany platili tie isté pravidlá ako pre civilné zákazky. V zásade je to taká technická úprava. Čo je ale veľmi dôležité, je ten prvý bod. To znamená, nie je dôvod, aby peniazmi slovenských daňových poplatníkov sme ich dávali ruským firmám, ktoré následne z toho financujú produkciu zbraní a vyhrážajú sa nám. Namiesto toho sa do verejných obstarávaní môžu zapájať slovenské firmy alebo európske firmy. Ďakujem veľmi pekne a prosím vás veľmi pekne o podporu tohto zákona. Ďakujem.
V. Veteška, podpredseda NR SR: (2006-01-31):
Pán navrhovateľ, nech sa páči, môžete sa vyjadriť k rozprave. B. Hanzel, poslanec: Ďakujem pekne. Fakt chcem povedať, že som s prekvapením počúval niektoré argumentácie, napr. že mladý, opitý človek narazí niekde do stromu alebo do domu. Vieme o prípadoch, aj keď už skúsení, zrelí a dokonca aj právnici, aj poslanci narazili opití do domu alebo do stromu a nemalo to nič so sedemnástym rokom života dočinenia. Dokonca niektorí poslanci dokonca aj navrhovali, že ani ženy by nemali jazdiť v pravom či v ľavom jazdnom pruhu na diaľnici, a tiež to nemalo nič dočinenia s nejakým vekom. K tomu, ako pani poslankyňa Podracká povedala, že v aute sa môžu diať veci, s ktorými rodičia nesúhlasia. No môžu sa diať kdekoľvek pod kríkom, naozaj na to netreba auto. A rozhodne to nemá čo dočinenia so sedemnástym rokom života. K tomu, že pani poslankyňa Tóthová hovorila o zisťovaní rýchlosti. Bohužiaľ, neboli ste tu, pani poslankyňa, keď som o tom hovoril, ale kľudne to zopakujem. Je to ako akékoľvek iné zisťovanie, ako napr. zisťovanie alkoholu. Čo máme mať na aute majáčik, ktorý bliká, že niekto, ten vodič je opitý alebo niečo podobného že sa deje? Vychádzame z toho, že tí mladí ľudia sú rovnako zodpovední ako sme aj my a že si vážia toho, že dostanú vodičský preukaz skôr a že sú si vedomí aj obmedzení určitých, ktoré sú tam, a že sú si aj vedomí toho, že keď porušia zákon, že môžu prísť o ten vodičský preukaz. Však to je predsa na skúšobnú lehotu ako aj u osemnásťročných. Takže oni majú väčšiu kontrolu, ako máme my dospelí, čo už máme dlhšie vodičský preukaz. A k tomu, že sa začnú zúčastňovať cestnej premávky. Veď oni sa v mnohom prípade zúčastňujú jej už teraz na motocykloch, na malých môžu jazdiť. Dokonca na bicykloch sa zúčastňujú cestnej premávky. Takže to je len určitý ďalší stupeň dôvery, že sa im ľahšie jazdí na aute, ktoré má 4 kolá, ako na dvoch. No a čo sa týka zvýšenia veku, ako hovoril pán poslanec Jaduš. No neviem, chcem povedať, že potom by sme museli siahnuť, keď ideme do takýchto dôsledkov, aj na to, že budeme odoberať vodičský preukaz napr. starším ľuďom, keď nie sú zodpovední a tak ďalej. Ale ako toto všetko chcete potom vôbec zisťovať? A pýtam sa ešte na záver, ako je to možné, že v Anglicku, v Rakúsku a, som presvedčený, v ďalších krajinách, čo mi dajú z Parlamentného inštitútu, majú tak kompetentných a schopných mladých ľudí, že im odsúhlasia jazdu na cestách už od veku 17 rokov. Alebo sa pýtam: Nemajú skôr kompetentných dospelých ľudí, čo sedia v parlamente? Ďakujem. (Potlesk.)
Štefanec, Ivan, poslanec NR SR (2013-03-25):
Ďakujem pekne, pán predseda. Chcem sa veľmi pekne poďakovať aj kolegom poslancom za podporu, pánovi exministrovi a poslancovi Mihálovi, poslancovi Kuffovi, ktorí povedali to, čo ja som ešte nestihol povedať v úvodnom slove, že ozaj tento zákon bude mať pozitívny vplyv na zamestnanosť, pretože keď ozaj tú 3-mesačnú lehotu zrušíme, no tak podporíme tých, ktorých podporiť by sme mali, živnostníkov, malých podnikateľov. Ľudia začnú skôr podnikať, začnú vytvárať pracovné miesta, ozaj nás to nič nestojí, tak ako pán poslanec Mihál povedal, to rád zopakujem, pretože to považujem za veľmi trefné. Pán minister Richter hovoril o čiastke 15 mil. eur pre to, aby sa vytvorilo 5 tisíc pracovných miest, ale tuto je to zadarmo, dámy a páni. V tomto zákone je to zadarmo, nestojí nás to ani jedno euro, aby sme podporili zamestnanosť. Nemusíme na to žiadať žiadne fondy z peňazí daňových poplatníkov, nebudeme potrebovať žiadne dodatočné zdroje, ale podporíme zamestnanosť. Tiež, ako bolo povedané v rozprave, téma nezamestnanosti je ozaj kľúčová a chcel by som zdôrazniť to, na čo bolo upozornené, a to sú štatistiky nezamestnanosti. Skutočne od apríla roku 2012 až dodnes nám neradostne stúpali počty nezamestnaných, dokonca o 39 200 ľudí. To je, ako keby z mapy Slovenska zmizlo jedno mesto typu Humenného, Piešťan alebo Liptovského Mikuláša. Dnes máme už viac ako 437 tisíc ľudí bez práce. Je to viac ako 16-percent. Nepomôže nám, že sa na to budeme pozerať optikou tých, ktorí sú rekvalifikovaní alebo sú na ,,péenke", jednoducho si musíme hovoriť pravdu. Kamufláž a pohľady na čísla, ktoré prekrúcajú realitu, sú len gréckou, alebo teraz v posledných dňoch vieme, že skôr cyperskou cestou. Musíme si teda hovoriť pravdu aj o tom, aká je neradostná situácia s nezamestnanosťou a podporovať práve také zákony, ktoré nezamestnanosť znížia a práve podporia tých, ktorí pracovné miesta vytvárajú. Keďže tento návrh zákona si kladie tento cieľ, ja som presvedčený, že práve pri jeho úspešnej realizácii dosiahneme to, o čo sa všetci usilujeme, aby bolo práce na Slovensku viac. Ďakujem pekne.
M. Číž, podpredseda NR SR: (2007-02-07):
(Hlasovanie.) Prítomných 131 poslancov, za návrh 50 poslancov, proti 75 poslancov, 6 poslancov sa zdržalo. Tento návrh sme neschválili. Nech sa páči.
P. Paška, predseda NR SR: (2006-12-12):
(Hlasovanie.) 142 prítomných, 141 za, 1 bol proti. Konštatujem, že sme schválili navrhované uznesenie. Budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov . Je to tlač 91. Hlasovanie uvedie pani poslankyňa Lucia Žitňanská.
P. Paška, predseda NR SR: (2007-12-12):
Dámy a páni, kolegyne a kolegovia, kratučká prestávka, po nej pristúpime k hlasovaniu, keď sa vážené panie poslankyne a páni poslanci všetci dostavia do rokovacej sály. Chcem týmto poprosiť všetky kolegyne a kolegov, aby prišli, aby sme mohli ukončiť rokovanie 16. schôdze záverečnými hlasovaniami a programom, ktorý je pripravený. (Prestávka.) (Po prestávke.)
Baránik, Alojz, poslanec NR SR (2020-12-09):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Dajte, prosím, hlasovať o prvom pozmeňujúcom návrhu poslanca Drdula.
Galko, Ľubomír, poslanec NR SR (2018-10-23):
No, kolega Simon, nehovoril si zle, ale aby to bolo zrozumiteľnejšie, tak ti poviem, že ako by som to povedal pánovi ministrovi ja na tvojom mieste, aby tomu rozumel. Nová koalícia SMER – SD, SNS, MOST – HÍD a kotlebovská ĽSNS za podpory hnutia SME RODINA si, pán minister, s prepáčením, idú vami, idú vami vytrieť svoju zadnú časť tela. Ak ten zákon, pán minister, nestiahnete, nielenže sa ukážete ako veľmi slabý minister, ale budete ešte dlho od tej zadnice páchnuť, povedal by som, že som už navždy. Ak ten zákon stiahnete, ukážete sa, že nie ste nímand. Ak ho nestiahnete, môžete v budúcnosti urobiť už hocičo dobré, dnešné hlasovanie vám zničí politickú kariéru a navždy zostane toto hlasovanie ako čierna, nezmazateľná škvrna na vašom mene. Takto by som mu to ja, Zsolti, povedal pánovi ministrovi. Ďakujem pekne.
Grendel, Gábor, podpredseda NR SR (2021-11-02):
Prezentujme sa a hlasujme. (Hlasovanie.) Prítomných 127 poslancov, za 81, proti 14, zdržalo sa 32, hlasovali všetci prítomní. Tieto body sme schválili.
Pčolinský, Peter, poslanec NR SR (2017-12-07):
Ďakujem pekne. Pán kolega Uhrík, na konci ste vraveli o vízii, nejakej vašej vízii, len vo vašom vystúpení som nepostrehol žiadnu vašu víziu, ako vy si predstavujete ten štátny rozpočet. Inak, tie čísla, čo ste povedali, tak to sme si prečítali všetci v tom štátnom rozpočte, čiže to bola len taká sumarizácia nejakých štatistických ukazovateľov štátneho rozpočtu. Ale som veľmi rád, že ste si všimli, že bude výber daní od fyzických osôb vyšší ako od právnických osôb, pretože jednak to bola téma našej tlačovky pred dvomi dňami a Milan Krajniak už to tu niekoľkokrát v pléne spomínal. Čiže som veľmi rád, že pozorne sledujete aj naše vystúpenia. Ďakujem pekne.
Blanár, Juraj, podpredseda NR SR (2023-05-03):
Pani poslankyňa Bittó Cigániková s faktickou poznámkou.
Lipšic, Daniel, poslanec NR SR (2015-02-13):
Mne sa zdá, že tie fakty toho prípadu sú pomerne jednoduché. Ministerstvo vychádza od poradcu z jednej 13-ročnej analýzy, veľmi spornej, veľmi kritizovanej, ktorá vychádza, možno by zaujímalo aj pána predsedajúceho, asi z čias raného kapitalizmu, že súkromník postaví o 40 % lacnejšie a prevádzkuje o 100 % ziskovejšie. Pričom sú ďalšie štúdie, ktoré ministerstvo včera tvrdilo, že nepozná, Európskej komisie, oveľa novšie, s úplne opačnými závermi. To je hlavný problém celého tohoto materiálu. A ja som včera spomínal, možno vyzýval kolegov z vládnej strany, aby vystúpili k tomu, možno sociálni demokrati, možno nám proste povedali niečo viac, zatiaľ je ticho z tej vládnej časti spektra, čo ma tiež nenapĺňa tým, že ide o naozaj presvedčivý dokument. SMER je ticho, nehovorí k tomu nič. 15,6-percentný výnos pre súkromného partnera, absolútne hausnumerá v analýze, 90-percentná obložnosť, zjavne zmýlená analýza, s ktorou ministerstvo operuje, 13 rokov stará, veľmi kritizovaná, proste toto sú fakty. Ja by som možno vyzval aj pána ministra, že keby sa ešte v rozprave vyjadril, aby sme mohli aj možno reagovať. Pretože je to vážna vec a z vládnej strany je v princípe ticho. Áno, univerzitná nemocnica a 6,3 mld. eur nie je jedno cétečko, ktoré si vie každý predstaviť, takže to možnože nevyvoláva také vášne, také emócie, ale tých cétečiek, ktoré by sa z toho dali kúpiť za normálne ceny, je teda, nechcem to teraz, sú obrovské množstvá, obrovské množstvá. Toto je oveľa väčšia kauza ako cétečko, možno neuchopiteľná, ale výrazne väčšia.
Grendel, Gábor, podpredseda NR SR (2021-06-22):
Pán poslanec Dostál, s faktickou poznámkou.
Vons, Peter, poslanec NR SR (2023-05-03):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Glváč, Martin, podpredseda NR SR (2016-09-21):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jozefovi Lukáčovi. Nech sa páči, pán poslanec.
Chren, Martin, poslanec NR SR (2014-11-09):
Ďakujem veľmi pekne. No priznám sa, pán minister, som sklamaný. Vy ako nový minister zdravotníctva ale dlhé roky tam pôsobíte. Ste mali šancu prísť a naozaj faktmi argumentovať, že to, čo tu opozícia hovorí nie je pravda, že neexistuje v zdravotníctve systematizovaný spôsobom tunelovania pri nákupoch prístrojov. No nevyjadrili ste sa k tomu. Ale ste nový minister, preto namiesto nejakej kritiky by som vám chcel dať pár otázok. Ja sa v zdravotníctve až tak dobre nevyznám. Nepracujem tam a nepoznám tých ľudí, ale tam vy sa pohybujete dlho a určite poznáte ľudí a poznáte vzťahy. A chcem sa vás spýtať, poznáte pána Juraja Šuttu? Je pravdou, pýtam sa vás, že pán Juraj Šutta bol dlhé roky poradcom pánov ministrov zdravotníctva Valentoviča a Rašiho? Je pravdou, že pán Juraj Šutta je alebo prinajmenšom bol dlhoročným životným partnerom pani Eriky Bilej, ktorá je predsedníčkou predstavenstva firmy Medical Group? A ak potvrdíte tieto informácie, je pravdou, že sú to opäť ďalšie nitky, ktoré celú túto kauzu a všetky ostatné tendre firmy Medical Group ťahajú k vám, k strane SMER? Ďakujem veľmi pekne.
Pellegrini, Peter, predseda NR SR (2015-12-03):
Ďakujem pekne. Keďže išlo o odpoveď na poslednú otázku, končím bod hodina otázok. Budeme pokračovať v prerušenom rokovaní o interpeláciách z minulého týždňa. V rámci tohto bodu programu neukončil svoje vystúpenie písomne prihlásený pán poslanec Hlina, ktorému teraz odovzdávam slovo a po ňom by mal ísť ešte ďalší písomne prihlásený kolega. Nech sa páči, pán poslanec, máte slovo. (Pokračovanie v rokovaní o bode Interpelácie poslancov. )
Grendel, Gábor, podpredseda NR SR (2021-06-23):
Prezentujme sa a hlasujme. (Hlasovanie.) Prítomných 133 poslancov, za 97, proti nikto, zdržalo sa 36, hlasovali všetci prítomní. Sme v treťom čítaní . Otváram rozpravu a pýtam sa, či sa chce niekto prihlásiť. Nikto. Vyhlasujem rozpravu za skončenú a pristúpime k hlasovaniu o návrhu zákona ako o celku. Pán spravodajca, prosím, uveďte odporúčanie gestorského výboru.
Pellegrini, Peter, podpredseda NR SR (2020-07-09):
Ďakujem pekne. Kolegyne, kolegovia, uplynul čas určený na hodinu otázok, preto končím tento bod programu. Zároveň ale prosím členov vlády, aby zotrvali v rokovacej sále, pretože nasleduje bod odpovede na interpelácie, ako aj samotný bod interpelácie. Vážené panie poslankyne, vážení páni poslanci, nasledujú body písomné odpovede na interpelácie, interpelácie. Otváram teda bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 10. júna 2020 (tlač 98). Nedostal som žiadnu písomnú prihlášku. Pýtam sa, či sa niekto v rámci tohto bodu hlási ústne. Ako reakcia, je to písomné odpovede na interpeláciu, čiže, pán poslanec, môžte reagovať na nejakú odpoveď, ktorú ste dostali, a nesúhlasíte alebo súhlasíte. Áno? Takže ja viem určite, že vy viete, len pre ostatných kolegov. Potom samotný bod interpelácie, kedy môžte sa zase pýtať člena vlády a interpelovať ho, bude nasledovať po tomto bode. Jediný prihlásený je pán poslanec Gyimesi. Nech sa páči, máte slovo. Poprosím potom, aby ste aj pri svojom vystúpení uviedli pod akým číslom alebo o akú odpoveď sa jedná, ku ktorej vystupuje z tých, ktoré sú uvedené v tlači 98. Nech sa páči, pán poslanec.
Grendel, Gábor, podpredseda NR SR (2021-02-24):
(Zaznievanie gongu.) Panie poslankyne, páni poslanci, prosím, aby ste sa vrátili do rokovacej sály, budeme pokračovať v prerušenej schôdzi Národnej rady. (Zaznievanie gongu.) Skôr ako dám slovo pánovi ministrovi dopravy a výstavby Slovenskej republiky Andrejovi Doležalovi, chcem vás, kolegyne, kolegovia, všetkých poprosiť, aby ste vytiahli svoje hlasovacie karty z hlasovacích zariadení z dôvodu reštartu systému a vrátili ich naspäť do hlasovacieho zariadenia. Ďakujem pekne. Pristúpime teraz k ďalšiemu bodu programu 24. schôdze, ktorým je návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov . Návrh vlády je pod tlačou 431. Prosím pána ministra dopravy a výstavby Slovenskej republiky Andreja Doležala, aby návrh vlády odôvodnil.
P. Hrušovský, predseda NR SR: (2002-12-09):
Prosím, prezentujme sa a hlasujme. (Hlasovanie.) Prítomných je 125 poslancov, za návrh 48, proti 31,  zdržalo sa 45, nehlasoval 1. Konštatujem, že pripomienky pod bodmi 1 až 3 pána prezidenta sme neschválili. Prosím ďalší návrh.
Šeliga, Juraj, podpredseda NR SR (2020-07-15):
Dámy a páni, aj keď to nie je procedurálny návrh v striktnom slova zmysle, dovoľte mi z tohto miesta poblahoželať pánovi podpredsedovi Národnej rady, pánovi Grendelovi k jeho narodeninám. Verím, že to takto môžem urobiť a že sa všetci pridávate. (Potlesk.)
P. Paška, predseda NR SR: (2008-04-03):
Pán Hort, som taký možno viac emotívny človek. Ale ja vás ubezpečujem, že kedykoľvek tu budete tárať a hovoriť tieto nezmysly, tak zvýšim hlas a dám bez obáv najavo svoje emócie a to, čo si o tom myslím. A nie o tom, čo ste hovorili, ako som hlasoval. To sú fakty. To sa nedá vyvrátiť. Ale tie nezmysly a tie sprostosti, ktoré tu (potlesk) prezentujete od rána do večera, či sa bavíme o kukurici, či sa bavíme o železniciach, či sa bavíme o imunite, nič od vás nepočujem – nedemokracia, ohrozenie slobody, preboha, zastavte ich, zastavte ten valec –  na toto vám poviem a kedykoľvek, keď aj kričať budem, je to také isté moje právo ako vaše, mám na to mandát od svojich voličov, že sú to táraniny a nezmysly. A ešte jedna poznámka k pánovi poslancovi Abrhanovi. No rozumiem tomu, len potom, ak by som prijal túto interpretáciu, tak by nemala zmysel akákoľvek novela alebo akýkoľvek návrh ani zo strany opozície, pretože logika tvojej veci je, že ak nemáš zabezpečenú podporu pre to, aby to prešlo, tak jednoducho ani to nedávaj. A pán Lipšic... (Reakcia z pléna.).
Zemanová, Anna, poslankyňa NR SR (2021-05-11):
Ďakujem veľmi pekne za vecné vystúpenia. A musím povedať, že ja som rada, že tá petícia sa tu prerokúva v Národnej rade, 150-tisíc podpisov je veľké množstvo ľudí, ktorých poľovníctvo sa v takom alebo onakej podobe dotýka. Som rada, že bolo tu aj spomenuté v tvojom vystúpení ohľadom nepoľovných plôch, nebolo to tak presne povedané, ale čo sa týka škôd na, napríklad na vinohradoch alebo na lokalitách, ktoré sú obrábané napríklad vinármi alebo poľnohospodármi, tak nie sú to poľovné plochy a tam je vlastne problém s odlovom zveri, ktorá robí takúto škodu v nepoľovnom revíri. Taktiež v opakovaných diskusiách, ktoré sme už v parlamente mali, je ohľadom evidencie zveri v štatistikách, ktoré vedie Národné lesnícke centrum. Myslím si, že práve Národné lesnícke centrum by malo byť tou organizáciou štátnou, ktorá by vo väčšej miere mala dohliadať na výkon poľovníctva, pretože tie štatistiky, ktoré sa vykazujú ako oficiálne cez Národné lesnícke centrum, tak je tam problém ohľadom evidencie. Napríklad štatistická ročenka hovorí o danieliciach 7 800 kusov, v evidencii je, ale loví sa 13 000, prírastok 0,9 mláďat, sú tam chyby v štatistikách, často sa loví práve na trofej a nelovia sa, neloví sa zver, ktorá by následne bola, mohla byť premnožená, pretože sa nelovia práve samice. Čiže tých problémov, okruhov, o ktorých treba tu v pléne rozprávať veľmi veľa, som rada, že tá debata začala.
Grendel, Gábor, podpredseda NR SR (2020-04-02):
Prezentujme sa a hlasujme. (Hlasovanie.) Prítomných 137, za 136 poslancov, proti 0, zdržal sa 1, nehlasovalo 0. Konštatujem, že sme schválili návrh novely Zákonníka práce. (Potlesk.) Ako už viete, návrh ministerstva vnútra sme na základe návrhu spravodajcu, á, hlasovanie preložili na najbližšiu schôdzu Národnej rady. Preto budeme teraz hlasovať v druhom čítaní o vládnom návrhu zákona o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 , ktorý sme prerokovali v skrátenom legislatívnom konaní (tlač 40). Dávam slovo spoločnému spravodajcovi z výboru pre financie a rozpočet pánovi poslancovi Jurajovi Gyimesimu, aby hlasovanie uvádzal, nech sa páči, pán poslanec.
Šuteková, Miriam, poslankyňa NR SR (2021-11-24):
Hlasovali sme o všetkých bodoch z informácie. Teraz prejdime k hlasovaniu o pozmeňujúcom návrhu, podanom v rozprave. Pán predseda, dajte, prosím, hlasovať o pozmeňujúcom návrhu poslancov Milana Vetráka, Dominika Drdula a Jána Szőllősa.
Kuffa, Štefan, poslanec NR SR (2013-02-07):
Ďakujem veľmi pekne. Ja som si pri tejto príležitosti, ďakujem aj za reakcie, spomenul, my sme mali jedno krásne povolebné tričko, bol to jeden z najkrajších materiálov, na ktorý si pamätám, a na tom bol slovenský znak a bol napísaný text „Máme radi túto krajinu“. Dodnes mám toto tričko aj so slovenským znakom. Veľmi rád si ho obliekam, šetrím si ho, aby som ho veľmi rýchlo nezodral. Ale ja milujem túto krajinu, aj tento ľud, aj s tými hriechmi, ktoré máme tuná, hej. A treba sa s nimi vysporiadať. Milujem túto krajinu aj s týmto hriešnym ľudom. A ja som jeden z nich. Tak isto aj ja som hriešnik. Ja nie som ten spravodlivý, alebo ten najlepší, najdokonalejší. Určite nie som, nepatrím medzi nich. A zabudol som v rozprave, ak môžem, pán predseda, spomenúť ešte jednu vec, keď kolega Matovič bol označený za koalíciu, či už toho alebo toho koaličného partnera. Ja odmietam byť koalíciou a vytvárať koalíciu s akýmkoľvek zlom. A to je jedno, tu môžeme ukazovať na ľavú, alebo na pravú stranu. So zlom ja koalíciu nijakú vytvárať nebudem. A to keď niekto spolitizuváva zase tuná niektoré tie veci, tiež sa mi to nepáči, pretože to je naozaj potom len také hranie sa a prihrievanie si tej vlastnej polievočky a vzájomného takého osočovania a napádania. Poprosil by som, ak tie emócie dokážeme ako udržať, aby sme aspoň v hranici tej ľudskosti, a zvlášť už aj tej kolegiality, tak aby sme boli vzájomne tolerantní voči sebe. Môžeme mať iný názor, veď to je normálne, že ľavica hlasuje, trebárs má ruky hore, pravica má ruky dole. To, že máme iný názor, to neznamená, že sa musíme nenávidieť. To sú rovnako aj súperi na ihrisku, ktorí po futbalovom zápase alebo volejbalovom zápase, nakoniec každý chce vyhrať na tom ihrisku, ale podajú si ruky. Tak s takou nenávisťou vzájomne by som poprosil, aby sme nevystupovali voči sebe. Ďakujem.
Nicholsonová, Lucia, podpredsedníčka NR SR (2016-05-24):
Veľmi pekne vám ďakujem, pán poslanec Kresák, prosím, aby ste zaujali miesto určené pre spravodajcu. Otváram všeobecnú rozpravu. Písomne sa do rozpravy neprihlásil žiaden pán poslanec ani pani poslankyňa. Pýtam sa preto, či sa niekto hlási ústne. Končím možnosť prihlásiť sa do rozpravy. Do rozpravy sa prihlásili traja páni poslanci. Ako prvému dávam slovo pánovi poslancovi Viskupičovi. Nech sa páči.
Taraba, Tomáš, poslanec NR SR (2021-09-24):
Marián, predstavil si nám teraz, že idete stiahnuť z obehu 1- a 2-centové euromince, pretože, ako si povedal, prinesie to úsporu. Najmä to prinesie úsporu obchodníkom, pretože zamieňajú centy a majú za to vysoké poplatky. Ja som teraz pozeral, že rohlík stojí v obchodnom dome dnes 0,08 centa. To znamená, že vy keď idete zaokrúhľovať, ako to správne rozumiem, na päťcenty, to znamená, že tento rohlík bude stáť od 1. 1. jedno euro? No lebo, takže to je prvá otázka. A druhá, druhá otázka, že ako to chcete regulovať, keď vlastne Európska centrálna banka stále tie centy vydávať bude. To znamená, že keď tí ľudia budú chodiť s tými centami či už zo zahraničia, alebo podobne, to znamená, tá obnos v tých centoch sem stále bude chodiť. Len čo sa stane horšie a ťažšie, je asi vydávanie, lebo keď niekto tie centy dávať bude, to znamená, že oni to stále budú musieť do istej miery zamieňať. Takže otázka je, že do akej miery sa bude alebo ako je to vyrátane, že ako očakávate, že toto reálne prinesie tým obchodníkom nejakú úsporu. Ďakujem.
Figeľ, Ján, podpredseda NR SR (2014-11-28):
Ďakujem pekne. Teraz nasleduje Miroslav Kadúc, ktorý tu evidentne nie je. Stráca možnosť vystúpiť. Alojz Hlina detto alebo rovnako. Maroš Kondrót, prítomný v sále, posledný rečník na základe písomných prihlášok. Nech sa páči, pán kolega.
Heger, Eduard, podpredseda vlády a minister financií SR (2020-06-09):
Ďakujem vám veľmi pekne. Pán podpredseda parlamentu, dámy a páni, sme v druhom čítaní zákona, o ktorom sme už hovorili za posledné dni. Jedná sa o posun lehôt z dôvodu COVID-u. Takže myslím, že diskusia k tomu prebehla, ak ešte sú nejaké dodatočné otázky, samozrejme, som vám k dispozícii. Takže ďakujem pekne a prosím vás o podporu.
Grendel, Gábor, podpredseda NR SR (2020-07-14):
(Zaznievanie gongu.) Kolegyne, kolegovia, budeme teda pokračovať vystúpením člena výboru pre hospodárske záležitosti. Pán poslanec Krajčír, prosím, informujte Národnú radu o výsledku prerokovania návrhu vlády vo výbore.
Droba, Juraj, poslanec NR SR (2011-03-25):
Ja najprv poviem veľmi stručnú pripomienku k navrhovanému pozmeňovaciemu návrhu. Myslím si, že sám som ho podpísal, s jeho obsahom plne súhlasím, len dávam na zváženie procesné hľadisko, lebo ide podľa všetkého o nepriamu novelu. Jedná sa, hovoríme o zákone o ochrane spotrebiteľa, ale to, čo adresujeme v tomto pozmeňovacom návrhu, sa viac týka zákona o reklame. Takže aby sme na to dbali. No a čo sa týka potom tej druhej časti vystúpenia kolegu Matoviča, tak ja budem súhlasiť s pani kolegyňou Vaľovou, je to naozaj len a len právo ženy, aby sa rozhodovala. Je to veľmi citlivá téma a mohli by sme a mali by sme o nej hovoriť. Myslím si, že je to jedna z tém, kde sa práve hľadá tá hranica medzi liberalizmom, konzervatizmom. A dá sa o tom dlho polemizovať. Každopádne stanovisko, pozícia našej strany bude vždy taká, že je to autonómne a samostatné rozhodnutie ženy. Ďakujem.
P. Hrušovský, predseda NR SR: (2003-10-24):
(Hlasovanie.) Prítomných je 131 poslancov, za 127, zdržali sa 4. Návrh sme schválili. Pristúpime k tretiemu čítaniu o vládnom návrhu zákona o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov. Otváram rozpravu. Pýtam sa pánov poslancov, či sa chcú prihlásiť ústne do rozpravy, keďže žiadne písomné prihlášky nemám. Nie je tomu tak. Preto vyhlasujem  rozpravu za skončenú a poprosím pána  spoločného spravodajcu, aby navrhol návrh uznesenia k hlasovaniu o návrhu zákona ako o celku. A. Hajduk, poslanec: Pán predsedajúci, prosím, dajte hlasovať o návrhu zákona ako o celku s odporúčaním  gestorského výboru schváliť ho.
Vetrák, Milan, poslanec NR SR (2023-02-16):
Ďakujem pekne za slovo. No, ja som rád, Peter Kremský, že si na to poukázal, že je nezmysel tu hovoriť o nejakej rozpočtovej nezodpovednosti, keď je určitý limit na nákup vozidiel, a to vie podľa mňa aj malé dieťa, ktoré... No akurát sa zase niekto nevie zdržať, keď počuje pravdu, pán Viskupič, že. Takže som rád, že Peťo Kremský to spomenul, pretože to je, to je naozaj absolútne vyvrátenie toho, že tu niekto hovorí tie svoje táraniny o rozpočtovej nezodpovednosti. A skutočne už je až, nie že zarážajúce a smiešne, že tuná poslanci za Republikou a za SaS idú hovoriť niečo o rozpočtovej zodpovednosti, keď mali za taký úplne jednoduchý zákon zahlasovať, aby sme si tu mohli vypočuť stanovisko Rady pre rozpočtovú zodpovednosť, a odmietli to. Že to bolo úplne jednoduchá vec. Minimum, ktoré by tu malo byť. A minulý týždeň to tu odmietli a idú nám tu kvákať o tom, že ako oni chcú byť rozpočtovo zodpovední. Tak to je naozaj už až smiešne, nieže zarážajúce. Pokiaľ ide o to, že sa tuná niekto odbavuje na rôznych poslaneckých návrhoch, ktoré tu nie sú zatiaľ predmetom, tak pán Kremský správne povedal, že však počkajme si aj na ten návrh o 500 eurách. Pán Matovič povedal, že je to v rozpočte kryté. Ale to nemusí byť pravda. On to ale tvrdí, tak nech to preukáže, keď to bude v legislatívnom procese. Veď oslovte, strana SaS, ako klub, Radu pre rozpočtovú zodpovednosť a vyžiadajte si od nich stanovisko. A kde je napísané, že my keď si prečítame stanovisko RRZ-ky, tak podporíme tých 500 euro? To ešte nikto nevie. A ministerstvo financií už dalo stanovisko, či je to rozpočtovo kryté? Tak si počkajme na to, ale pri tom návrhu. Nespájajte to s týmto. Tento návrh je aj rozpočtovo krytý, aj rozpočtovo zodpovedný.
Marosz, Ján, poslanec NR SR (2017-05-11):
Ďakujem pekne za slovo. Vážený pán minister, vážený pán predsedajúci, v ods. 1 sa navrhuje, aby na návrh vyvlastniteľa mohol vyvlasťňovací orgán vydať rozhodnutie, ktorým prizná vyvlastniteľovi predbežnú držbu, ktorú môže vyvlastniteľ navrhnúť aj po začatí vyvlastňovacieho konania. Ako? Z tejto uvedenej skutočnosti vyplýva, že podmienkou na začatie vyvlastňovacieho konania ako takého je to, že vyvlastnenie sa má uskutočniť vo verejnom záujme na účel ustanovený zákonom, pričom verejný záujem na vyvlastnení sa musí preukázať vo vyvlastňovacom konaní. Jedná sa z môjho pohľadu o ustanovenie, ktoré je možné veľmi ľahko zneužiť. Vyvlastňovacie konanie sa na základe argumentu vo verejnom záujme začne vždy, a keď sa už teda začne, tak môže vyvlastniteľ požiadať o predbežnú držbu. O predbežnej držbe rozhodne vyvlastňovací orgán bleskurýchlo, a to do pätnástich dní a to na ústnom pojednávaní. Čo je závažné, je to, že opravný prostriedok proti rozhodnutiu nemá odkladný účinok. Čiže podá sa opravný prostriedok ako nesúhlas s rozhodnutím o predbežnej držbe, ale vyvlastniteľ bude môcť naďalej vykonávať rozsah prác, ku ktorým je oprávnený v dôsledku rozhodnutia o predbežnej držbe. Prácami môžu byť iba práce v súlade so stavebným povolením na stavbu diaľnice, po uskutočnení ktorých je možné navrátiť vyvlastňovanú nehnuteľnosť do pôvodného stavu. Tu treba zapochybovať o tom, že či sa budú naozaj vykonávať len také práce, kde bude možnosť prinavrátenia tej vyvlastňovacej nehnuteľnosti do pôvodného stavu. O tomto silno pochybujem. Predbežnú držbu teda vyvlastniteľ nadobudne dňom vydania rozhodnutia o predbežnej držbe. Navyše celý proces nadobudnutia predbežnej držby slúži aj k tomu, aby zanikol nájom vyvlastňovanej nehnuteľnosti alebo jej časti a vecné bremeno k vyvlastňovanej nehnuteľnosti alebo jej časti okrem zákonného vecného bremena. Takže predbežná držba je vlastne skvelým prostriedkom na to, ako sa čistým spôsobom zbaviť nájmu a vecného bremena na predmetnom pozemku alebo stavbe. Toľkoto pár takých praktických poznámok, že čo súvisia s predkladaným návrhom zákona. Je dôležité, aby si všetci občania, ktorých sa to týka, uvedomili, že takýmto spôsobom sa siaha na ich vlastnícke právo, a preto neni na mieste ani toto skrátené legislatívne konanie, ani tento návrh zákona. Malo to byť prerokované najskôr s odbornou verejnosťou, s nezávislými aj právnymi organizáciami, ako napríklad VIA IURIS, s ústavnými právnikmi odkonzultovať. Keby možno, ako ste spomínali aj na výbore, pán minister, aspoň ste spomenuli, s ktorými, nejakými takými že právnymi autoritami, povedzme, ako pred amnestiami, tak boli tu rôzne právne autority, ktoré sa vyjadrili o tom, či je alebo nie je možné zrušiť Mečiarove amnestie. Keby možno práve títo ľudia, ktorí tam boli podpísaní, sa na toto pozreli a posúdili systém Hodnota za peniaze, je to dobré, nie je dobré, je to správne, nie je to správne. A toto je také šité horúcou ihlou a môže to mať závažné dôsledky pre majiteľov pozemkov a ich práva. Ďakujem.
Košútová, Magda, poslankyňa NR SR (2013-05-21):
Ďakujem pekne za slovo, pán predseda. V rozprave vystúpilo päť poslancov, z ktorých páni poslanci Fecko, Gaži a pani podpredsedníčka Jurinová podali pozmeňujúce návrhy. Pán poslanec Simon navrhol o bodoch z informácie hlasovať jednotlivo. Pristúpime teda k hlasovaniu o bodoch z informácie výboru. Pán predseda, dajte, prosím, hlasovať o bode číslo 1.
Grendel, Gábor, podpredseda NR SR (2022-11-15):
S ďalšou faktickou poznámkou pán poslanec Kočiš.
Šimečka, Michal, podpredseda NR SR (2024-04-23):
Ďakujem pekne. Chce k rozprave zaujať stanovisko pán spravodajca? Prosím, máte slovo.
Šimko, Igor, poslanec NR SR (2023-12-20):
Dobrý večer, ja by vám len chcel povedať za niekoľko ľudí, ktorých som stretol dnes večer v Bratislave, a nie sú voliči koalície, že toto, čo sa tu teraz deje a je to, myslím si, že nejakým spôsobom prejav určitého zúfalstva, vám na konci dňa bude škodiť ako celej opozícii, pretože bol som s troma učiteľmi a s jedným lekárom a sú úplne znechutení, že niekto je schopný blokovať rozpočet na úkor toho, aby sa snažil niečo vydobyť pre svojich pár minút slávy, alebo nejaké takéto malé víťazstvá. Takže naštvávate ľudí v uliciach, ale vlastných voličov, takže zvažujte, čo robíte.
Šutaj Eštok, Matúš, minister vnútra SR (2024-01-18):
Ďakujem pekne, keďže sa to pýtalo viacero poslancov, tak, páni poslanci, v žiadnom prípade neobstojí tvrdenie, že takéto konanie schvaľujem alebo obhajujem. Myslím si, že sme vyjadrili sa v strane HLAS pomerne jasno, ale faktom zostáva to, čo som aj povedal pri tej mojej prvotnej reakcii, že k ohrozeniu životu alebo zdravia iných osôb neprišlo. V predmetnej veci, samozrejme, sa vykonávajú procesné úkony, ktoré dozoruje prokuratúra a ku ktorým sa, samozrejme, nebudeme v tomto štádiu vyjadrovať, keďže tak nesmieme urobiť. V tejto veci sa tak ako v každej inej budem vždy riadiť zákonom a budem postupovať podľa zákona a počkám si na závery vyšetrovania, ja nie som ani sudca, ani prokurátor, ani kat. Ďakujem pekne.
Garaj, Milan, poslanec NR SR (2024-09-13):
Ďakujem veľmi pekne za slovo. Pán predsedajúci, kolegyne, kolegovia, ja len veľmi krátko. Som starosta štvrté volebné obdobie a mám skúsenosti s obmedzovaním obyvateľstva na vidieku samozvanými pseudoochranármi. Znovu vám opakujem, jeden z hlavných cieľov je odstrániť neprimerane prísne a obmedzujúce zákazy pre obyvateľov vidieka, pre nás. Dôvodom úpravy je zjednodušenie prístupu najmä k nehnuteľnostiam v týchto územiach v súvislosti s výkonom rybárskeho práva, včelárstva a podobne. A úplne na záver, my chceme otvoriť krajinu pre obyvateľov Slovenska, nie zavádzať platené turnikety na vstup. K dobrovoľnej stráži len toľko, sú aj dobrí a sú aj takí, ktorí len znepríjemňujú život nám návštevníkom. Ja napríklad som sa pri svojej činnosti stretol s veľa sťažnosťami a s rôznymi kovbojmi, ktorí sa hrali na niečo, čo nie sú. Veľmi pekne ďakujem.
I. Mikloš, podpredseda vlády a minister financií SR: (2004-03-03):
Vládny návrh zákona podrobnejšie určuje práva a povinnosti spoločenstva pri správe bytového domu, orgány spoločenstva a ich kompetencie, ako aj likvidáciu spoločenstva. Rovnako návrh zákona podrobnejšie upravuje aj správu bytového domu správcom. Cieľom tejto novely je aj riešenie problémov, ktoré vznikli pri aplikácii zákona počas desaťročnej pôsobnosti. Návrh zákona upresňuje zásady hospodárenia s fondom prevádzky, údržby a opráv a presne vymedzuje, že vlastníci bytov sú povinní uhrádzať aj úhrady za plnenia, ktoré bezprostredne súvisia s vlastníctvom bytu. Návrh tiež jednoznačne ustanovuje, že pri prevode vlastníctva bytu alebo nebytového priestoru nemá doterajší vlastník právo na vrátenie alikvotnej časti zostatku fondu prevádzky, údržby a opráv. Návrh zákona novo upravuje aj rozhodovanie vlastníkov bytov a nebytových priestorov a zavádza aj hlasovanie písomnou formou tak, aby tento spôsob hlasovania bol jednoznačne upravený. Vážené panie poslankyne, vážení páni poslanci, žiadam vás o podporu vládneho návrhu tejto novely zákona. Ďakujem.
Grendel, Gábor, podpredseda NR SR (2023-03-23):
Pán poslanec, ďakujem.
Madej, Róbert, poslanec NR SR (2016-12-06):
Ďakujem veľmi pekne. Vážený pán predsedajúci, vážený pán predseda Národnej rady, panie poslankyne, páni poslanci, členovia vlády, v rozprave k vrátenému zákonu vystúpilo 13 poslancov. Informácia výboru neobsahuje žiadne pripomienky prezidenta, sme preto v treťom čítaní. Pán predsedajúci, prosím, otvorte rozpravu.
Kollár, Boris, predseda NR SR (2020-09-22):
Pán poslanec Viskupič.
Pellegrini, Peter, predseda NR SR (2015-10-06):
Prezentujme sa a hlasujme teraz. (Hlasovanie.) Prítomných 136 poslancov, za hlasovalo 48, proti boli 5, zdržalo sa 83 poslancov. Tento návrh sme neschválili. Pán poslanec Alojz Přidal teraz uvedie hlasovanie v prvom čítaní o návrh poslanca Osuského na vydanie zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby, tlač 1762, bod 158 schváleného programu. (Hlasovanie o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov a o doplnení niektorých zákonov , tlač 1762.)
Žiga, Peter, podpredseda NR SR (2024-06-27):
Pani poslankyňa, taktiež to vnímam ako skôr výzvu ako podnet na hlasovanie, takže o vašom návrhu nedám hlasovať. Môžte mi to doniesť aj písomne, darmo. Pán poslanec Čaučík, nech sa páči.
Blaha, Ľuboš, podpredseda NR SR (2024-04-16):
Ďakujem pekne, pán minister. Chce sa k rozprave vyjadriť pán spravodajca? Nie je tomu tak. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 143/1998 Z. z. o civilnom letectve, letecký zákon, a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona má parlamentnú tlač 214, návrh na jeho pridelenie na prerokovanie výborom je v rozhodnutí č. 222. Prosím ministra dopravy Slovenskej republiky Jozefa Ráža, aby vládny návrh zákona uviedol. Nech sa páči, pán minister, máte slovo. [Rokovanie v prvom čítaní o vládnom návrhu zákona, ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 214.]
Laššáková, Jana, podpredsedníčka NR SR (2014-01-30):
Pán poslanec, až vás môžem poprosiť, rokujeme o niečom inom, držte sa, prosím vás, programu.
Vážny, Ľubomír, generálny riaditeľ Sociálnej poisťovne (2017-03-23):
Vážená pani podpredsedníčka Národnej rady, vážené panie poslankyne, páni poslanci, v súlade s § 122 ods. 4 písm. c) štvrtý bod zákona č. 461/2003 o sociálnom poistení predkladám na rokovanie Národnej rady Slovenskej republiky Návrh strategických zámerov činnosti Sociálnej poisťovne na obdobie rokov 2017 – 2022. Obsahom materiálu je definovanie strategických cieľov a opatrení nového vedenia Sociálnej poisťovne na obdobie rokov 2017 až 2022, ambíciou ktorého je vytvoriť zo Sociálnej poisťovne efektívne a transparentne fungujúcu verejnoprávnu inštitúciu využívajúcu moderné informačno-komunikačné technológie. Konkrétne strategické ciele a opatrenia sú zamerané na tri prioritné strategické oblasti. Prvou je zvyšovanie kvality zákonom zverených činností s dôrazom na výkon agendy sociálneho poistenia v súlade s právnymi predpismi, princípmi dobrej verejnej správy a právnej istoty s dôrazom na včasnú a komplexnú informovanosť klientov vo veciach sociálneho poistenia. Tiež dobudovanie siete klientskych centier, zlepšenie imidžu vo verejnosti a médiách, ako aj stabilizácia a rozvoj vzdelávacieho systému zamestnancov. Druhou oblasťou je optimalizácia procesov, ktorá je zameraná najmä na rozšírenie elektronizácie a automatizácie procesov, vytvorenie elektronického dávkového spisu, rozvoj elektronickej komunikácie a aplikácia zákona o eGovernmente, vybudovanie spoločnej databázy údajov, participácia na systéme medzinárodnej výmeny informácií v oblasti sociálneho zabezpečenia, zlepšenie systému riadenia ľudských zdrojov a optimalizácia systému odmeňovania. Treťou oblasťou, nemenej dôležitou, je efektívne hospodárenie zamerané najmä na rozšírenie elektronizácie a automatizácie procesov s cieľom znížiť nákladovosť procesov výkonu sociálneho poistenia, zabezpečenie zvýšenia plnenia odvodových povinností, ochrana verejných financií pred ich zneužitím, ale aj modernizácia budov vo vlastníctve Sociálnej poisťovne a sústredenie pracovísk v Bratislave do vlastných objektov. Súčasťou materiálu je aj stanovisko Dozornej rady Sociálne poisťovne, ktorá návrh strategických zámerov činnosti Sociálnej poisťovne na obdobie rokov 2017 až 2022 prerokovala dňa 5. decembra 2016 stotožnila so zásadnými strategickými zámermi a vyjadrila im podporu. Následne návrh strategických zámerov schválila dňa 25. januára 2017 vláda Slovenskej republiky uznesením č. 49. Ďakujem za pozornosť a dovolím si požiadať vás o podporu predmetného materiálu. Skončil som, pani podpredsedníčka.